Asetades isiku kõrgemale ühiskonnast ning suhtudes alahindavalt massisse, pidi Metsanurga moodne individualism loomuli­kult revideerimisele võtma oma senise ideaali "agarast seltskonnategelasest". Ja  tõepoolest ongi "Orjades" lõplikult maha kistud see rahvavalgustaja tüüp, mis ene­sest midagi ei anna, vaid ainult levitab teis­telt laenatud varasid. Ühiskonna juhi kohale ei kerki enam "vahetalitaja", vaid kujun­daja ja looja, kes leiutab idee ja teos­tab selle. Et antud juhul Klaos oma suure mõttega midagi korda ei saada, see ei kum­muta veel ülesseatud kultuuriaate õigustust.